REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/410-21

15. oktobar 2021. godine

B e o g r a d

**Z A P I S N I K**

**22. SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 13. OKTOBRA 2021. GODINE**

Sednica je počela u 9,30 časova.

Sednicom je predsedavala Biljana Pantić Pilja zamenica predsednika Odbora.

Sednici su prisustvovali članovi Odbora: Velibor Milojčić, Nebojša Pavlović, Nenad Baroš, Đorđe Dabić, Toma Fila i Sanja Jefić Branković.

Sednici je prisustvovala i: Bratimir Vasiljević, zamenik člana Sanje Lakić, Nenad Krstić, zamenik člana Jelene Žarić Kovačević i Dubravka Kralj, zamenik člana Vladana Zagrađanina.

Sednici nisu prisustvovali članovi Odbora: Vladimir Đukanović, doc. dr Mihailo Jokić, Đorđe Komlenski, dr Aleksandar Martinović, Dejan Kesar, Dragan M. Marković i Daniel Đivanović niti njihovi zamenici.

Sednici je prisustvovao i: Žak Pavlović, izborni član Visokog saveta sudstva iz reda sudija.

PredsednicaOdbora je stavila na glasanje, a članovi i zamenici članova Odbora su **jednoglasno** utvrdili sledeći

D n e v n i r e d:

1. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-1669/21 od 24. septembra 2021. godine);
2. Utvrđivanje Predloga odluke o prestanku funkcije javnog tužioca u Osnovnom javnom tužilaštvu u Kuršumliji.

**PRVA TAČKA –** Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-1669/21 od 24. septembra 2021. godine).

**Žak Pavlović** je u uvodnom izlaganju rekao da je Visoki savet sudstva sproveo postupak za izbor kandidata koji se prvi put biraju na sudijsku funkciju za 5 osnovnih, 5 prekršajnih i Privredni sud u Republici Srbiji, nakon čega je utvrdio Predlog odluke o izboru sudija koji se prvi put biraju na sudijsku funkciju i dostavio ga Narodnoj skupštini na usvajanje, uz obrazloženje sa biografijama svih predloženih kandidata.

Predsedavajuća je otvorila raspravu u vezi sa ovom tačkom dnevnog reda u kojoj je učestvovao Toma Fila, Žak Pavlović i Biljana Pantić Pilja.

**Toma Fila** je postavio pitanje zbog čegaje Visoki savet sudstva za Osnovni sud u Loznici predložio kandidate iz Šapca.

**Biljana Pantić Pilja** je predstavniku Visokog saveta sudstva postavila pitanje u vezi sa kvalitetom sudijskog kadra u loznici, te da li postoji potencijal za predlaganje kvalitetnih kandidata iz Loznice za Osnovni sud u Loznici.

**Žak Pavlović**  je naglasio da Osnoovni sud u Loznici radio veoma dobro i da poseduje veoma kvalitetan kadar, ali da kandidati koji su se ovog puta prijavili na konkurs, a koji su iz Loznici, ili nisu sticali iskustvo u oblasti pravosuđa ili su na ispitu ostvarili manji broj poena od kandidata koji su se prijavili iz Šapca.

Istakao je da Komisija Visokog saveta sudstva koja sprovodi postupak odabira kandidata za sudije koji se prvi put biraju na sudijsku funkciju radi po utvrđenim merilima i kriterijume koji podrazumevaju veoma visoke standarde.

Kako se više niko nije javio za reč, predsedavajuća je zaključila raspravu i predložila da Odbor konstatuje da je Visoki savet sudstva podneo Predlog odluke o izboru sudija koji se prvi put biraju na sudijsku funkciju kao ovlašćeni predlagač u skladu sa članom 51. Zakona o sudijama, te da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju Osnovnom sudu u Loznici, Osnovnom sudu u Majdanpeku, Osnovnom sudu u Novom Sadu, Osnovnom sudu u Senti, Osnovnom sudu u Surdulici, Prekršajnom sudu u Bačkoj Palanci, Prekršajnom sudu u Beogradu, Prekršajnom sudu u Zaječaru, Prekršajnom sudu u Kraljevu, Prekršajnom sudu u Pančevu i Privrednom sudu u Kragujevcu.

Članovi i zamenici članova Odbora su **većinom glasova** prihvatili navedeni predlog.

Predsedavajuća je stavila na glasanje predlog da za izvestioca Odbora na sednici Narodne skupštine bude određen Đorđe Dabić, član Odbora.

Članovi i zamenici članova Odbora su **većinom glasova** prihvatili navedeni predlog.

**DRUGA TAČKA –** Utvrđivanje Predloga odluke o prestanku funkcije javnog tužioca u Osnovnom javnom tužilaštvu u Kuršumliji.

Predsedavajuća je obavestila prisutne da je Državno veće tužilaca dostavilo odluku kojom je utvrđeno da su ispunjeni uslovi da Ranku Maksimoviću, javnom tužiocu u Osnovnom javnom tužilaštvu u Kuršumliji, na osnovu člana 89. stav 1. Zakona o javnom tužilaštvu, prestane funkcija javnog tužioca po sili zakona, zbog navršenja radnog veka, dana 24. januara 2022. godine i predložila da Odbor utvrdi Predlog odluke o prestanku funkcije javnog tužioca Ranku Maksimoviću, javnom tužiocu u Osnovnom javnom tužilaštvu u Kuršumliji, sa danom 24. januar 2022. godine, usled navršenja radnog veka i uputi ga Narodnoj skupštini na usvajanje.

Članovi i zamenici članova Odbora su **većinom glasova** prihvatili navedeni predlog.

Zamenica predsednika Odbora je predložila da za predstavnika Odbora na sednici Narodne skupštine bude određen Đorđe Dabić, član Odbora.

Članovi i zamenici članova Odbora su **jednoglasno** prihvatili navedeni predlog.

Sednica je završena u 9,50 časova.

SEKRETAR PREDSEDNIK

Sanja Pecelj Vladimir Đukanović